La consolante gant Anna Gavalada a zo ur romant hir awalch, gant meur a lodenn. Istor Charles eo, un tisavour a 40 vloaz, o tizoloiñ dre kemenn marv unan bennak neo ket mat en e vuhez. Un istor diwar-benn ar chañv eo eveljust, met ivez an amzer o tremen, ar vignoniezh, ar vuhez koublad, labour ha sevel bugale. A bep seurt temoù a vez menneget el levr. Aes-tre ha plijus eo da lenn, kalz kendrechetoch on bet gant hemañ eget gant Léchappée belle. Un tammig e doare Ensemble cest tout eo, met m eus aon eo tristoch, siriusoch an temoù. Evel boaz gant ar skrivagnerez ez eus kalzig daveoù sevenadurel, ur spered un tammig parizian a chall bezañ hegasus. Kalz saozneg a zo ivez, abalamour e kej Charles gant ur saozez dur mare bennak. Non ket bet jenet gant-se, met evit lennerien na vestroniont gant ar saozneg e rank bezañ skuizhus un tamm.